Document ID: 32014D0159

KOMISIJAS ĪSTENOŠANAS LĒMUMS
(2014. gada 20. marts),
ar ko groza Lēmumu 2006/593/EK attiecībā uz papildu piešķīrumiem no Eiropas Sociālā fonda dažām dalībvalstīm saistībā ar reģionālās konkurētspējas un nodarbinātības mērķi
(izziņots ar dokumenta numuru C(2014) 1708)
(2014/159/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 11. jūlija Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (1), un jo īpaši tās 18. panta 2. punktu,
tā kā:
(1)
Ar Komisijas Lēmumu 2006/593/EK (2), kurā grozījumi izdarīti ar Komisijas Lēmumu 2010/476/ES (3), noteica saistību apropriējumu paredzamo sadalījumu dalībvalstīm attiecībā uz reģionālās konkurētspējas un nodarbinātības mērķi laikposmā no 2007. līdz 2013. gadam.
(2)
Regula (EK) Nr. 1083/2006 tika grozīta ar Eiropas Parlamenta un Padomes Regulu (ES) Nr. 1298/2013 (4), lai risinātu īpašas problēmas, kas saistītas ar bezdarbu, jo īpaši jauniešu bezdarbu, un nabadzību un sociālo atstumtību šajās valstīs, pievienojot kopējo finansējumu EUR 125 513 290 apmērā (2004. gada cenās) no Eiropas Sociālā fonda.
(3)
Ar Regulas (ES) Nr. 1083/2006 20. pantu ar grozījumiem maina pieejamos resursus attiecībā uz reģionālās konkurētspējas un nodarbinātības mērķi, lai 2013. gadā Eiropas Sociālā fonda piešķīrumu Francijai, Itālijai un Spānijai palielinātu par EUR 111 553 522.
(4)
Attiecībā uz šīm dalībvalstīm būtu jāpārskata saistību apropriējumu paredzamās summas reģioniem, kas ir tiesīgi saņemt atbalstu no struktūrfondiem atbilstīgi reģionālās konkurētspējas un nodarbinātības mērķim.
(5)
Tāpēc attiecīgi būtu jāgroza Lēmums 2006/593/EK,
IR PIEŅĒMUSI ŠO LĒMUMU.
1. pants
Lēmuma 2006/593/EK I pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2014. gada 20. martā

Labels: 2
4
19
18
15